stanford-oval/wikipedia huggingface dataset:
ระบบลีกฟุตบอลไทย
ระบบลีกในอดีต > ฤดูกาล 2556 - 2558

ไทยพรีเมียร์ลีก
ทีมชนะเลิศ ได้สิทธิแข่งขันรายการเอเอฟซีแชมเปียนส์ลีก รอบแบ่งกลุ่ม
ทีมรองชนะเลิศ ได้สิทธิแข่งขันรายการเอเอฟซีแชมเปียนส์ลีก รอบคัดเลือก
ทีมอันดับที่ 16-18 (3 อันดับสุดท้าย) ลดชั้นไปแข่งขันในไทยลีกดิวิชัน 1
ไทยลีกดิวิชั่น 1
ทีมอันดับที่ 1-3 ได้สิทธิเลื่อนชั้นไปแข่งขันในไทยพรีเมียร์ลีก
ทีมอันดับที่ 15-20 (6 อันดับสุดท้าย) ลดชั้นไปแข่งขันในลีกภูมิภาค ดิวิชัน 2
ลีกภูมิภาค ดิวิชั่น 2
ทีมชนะเลิศและรองชนะเลิศ ของทั้งสองสายจากรอบแชมเปียนส์ลีก (รวม 4 ทีม) ได้สิทธิเลื่อนชั้นไปเล่นในไทยลีกดิวิชัน 1
แชมเปียนส์ลีกมี 12 ทีม แบ่งเป็น 2 สายๆละ 6 ทีม ซึ่งทีมที่เข้าแข่งขัน มาจากอันดับ 1 และ 2 ของ 5 กลุ่ม ได้แก่ ภาคเหนือ, ภาคตะวันออกเฉียงเหนือ, กรุงเทพและภาคกลาง, ภาคกลางตะวันออก, ภาคกลางตะวันตก และ อันดับ 1 ของกลุ่มภาคใต้ รวมกับ ทีมชนะ ระหว่างอันดับที่ 2 จากกลุ่มภาคใต้ กับ ทีมอันดับ 3 ที่ดีที่สุดของกลุ่มภาคเหนือ และภาคตะวันออกเฉียงเหนือ รวมทั้งสิ้น 12 ทีม
ระบบลีกในอดีต > ฤดูกาล 2559

ไทยลีก
ทีมชนะเลิศ ครอง ฟุตบอลชิงถ้วยพระราชทานประเภท ก. และได้สิทธิแข่งขันรายการเอเอฟซีแชมเปียนส์ลีก รอบแบ่งกลุ่ม
ทีมรองชนะเลิศ ได้สิทธิแข่งขันรายการเอเอฟซีแชมเปียนส์ลีก รอบคัดเลือก
ทีมอันดับที่ 16-18 (3 อันดับสุดท้าย) ลดชั้นไปแข่งขันในไทยลีกดิวิชัน 1
ไทยลีกดิวิชั่น 1
ทีมอันดับที่ 1-3 โดยทีมชนะเลิศได้ครองถ้วย  ฟุตบอลชิงถ้วยพระราชทานประเภท ข. และได้สิทธิเลื่อนชั้นไปแข่งขันในไทยลีก
ทีมอันดับที่ 15-18 (4 อันดับสุดท้าย) ลดชั้นไปแข่งขันในลีกภูมิภาค ดิวิชัน 2
ลีกภูมิภาค ดิวิชั่น 2
ลีกภูมิภาค ดิวิชั่น 3
สม็อก

สม็อก อาจหมายถึง
หมอกควัน ลักษณะของมลพิษทางอากาศชนิดหนึ่ง
ฝุ่นควัน ลักษณะของมลพิษทางอากาศชนิดหนึ่ง
สม็อก (ตัวละคร) เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน
สรรพภัญญู ศิริไปล์

| สรรพภัญญู ศิริไปล์ป> ช., ป.ม. |
| --- | --- |

สมาชิกสภาผู้แทนราษฎร จังหวัดมหาสารคาม
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566
ก่อนหน้า: เขตใหม่
เขตเลือกตั้ง: เขต 4 (2566 – ปัจจุบัน)
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
ก่อนหน้า: สุชาติ ศรีสังข์
ถัดไป: ไชยวัฒน์ ติณรัตน์
เขตเลือกตั้ง: เขต 2 (2550 – 2554)
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 23 พฤษภาคม พ.ศ. 2555 – 9 ธันวาคม พ.ศ. 2556
 
ข้อมูลส่วนบุคคล
เกิด: 28 สิงหาคม พ.ศ. 2498 (69 ปี)
ศาสนา: พุทธ
พรรคการเมือง: เพื่อไทย
คู่สมรส: รัชนี ศิริไปล์

สรรพภัญญู ศิริไปล์ (เกิด 28 สิงหาคม พ.ศ. 2498) เป็นสมาชิกสภาผู้แทนราษฎรจังหวัดมหาสารคาม สังกัดพรรคเพื่อไทย
ประวัติ

สรรพภัญญูเกิดเมื่อวันที่ 28 สิงหาคม พ.ศ. 2498 สำเร็จการศึกษาระดับปริญญาตรี สาขาการพัฒนาชุมชน และปริญญาโท สาขาไทยคดี จากมหาวิทยาลัยราชภัฏมหาสารคาม
การทำงาน

สรรพภัญญูประกอบอาชีพค้าขาย และเป็นนักการเมืองท้องถิ่น เคยได้รับเลือกตั้งเป็นสมาชิกสภาจังหวัดมหาสารคาม และเป็นรองนายกองค์การบริหารส่วนจังหวัดมหาสารคาม ต่อมาได้รับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2550 ได้รับเลือกตั้งครั้งแรกในสังกัดพรรคพลังประชาชน และในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย แต่ไม่ได้รับเลือกตั้ง
ใน พ.ศ. 2554 ได้รับแต่งตั้งเป็นรองเลขาธิการนายกรัฐมนตรี และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายจตุพร พรหมพันธ์)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 103 ในปี พ.ศ. 2562 สังกัดพรรคไทยรักษาชาติ
ปัจจุบันได้เข้าสังกัดพรรคเพื่อไทย และลงรับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งปีพ.ศ. 2566
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน (ย้ายไปพรรคเพื่อไทย) จังหวัดมหาสารคาม เขต 2
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย แบบบัญชีรายชื่อ (เลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคเพื่อไทย จังหวัดมหาสารคาม เขต 4
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูล

http://mp.parliament.go.th/map2550/person_detail.aspx?id=umu6lAgNoQDuHPQLoAgbxg==%5Bลิงก์เสีย%5D
สุหฤท สยามวาลา

| สุหฤท สยามวาลา |
| --- | --- |
รู้จักในชื่อ: พ่อมดอิเล็กทรอนิกส์ 
เกิด: 8 สิงหาคม พ.ศ. 2511 (56 ปี)
แนวเพลง: อิเล็กทรอนิกส์
สุหฤท สยามวาลา (8 สิงหาคม พ.ศ. 2511) ชื่อเล่น โต้ เป็นนักร้อง นักดนตรี นักจัดรายการวิทยุ และผู้บริหารบริษัท ดีเอชเอ สยามวาลา ธุรกิจของครอบครัว
สุหฤท เกิดในครอบครัวเชื้อสายอินเดียชีอะห์ เป็นบุตรคนที่สี่จากทั้งหมดห้าคนของมิตร (นามเดิม อามีร) กับซามีนา สยามวาลา บรรพบุรุษย้ายถิ่นฐานมาจากรัฐคุชราต จบชั้นมัธยมจากโรงเรียนอัสสัมชัญ จบการศึกษาคณะศิลปศาสตร์ มหาวิทยาลัยอัสสัมชัญ และปริญญาโท สื่อสารมวลชน มหาวิทยาลัยกรุงเทพ เข้าสู่วงการดนตรีจากการเป็นนักร้องนำวงครับ ของเพื่อนเรียนชั้นมัธยม จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาด และเป็นนักจัดรายการวิทยุ คลื่นแฟตเรดิโอ
นอกจากนี้ในด้านการเมือง สุหฤทเป็นหนึ่งในผู้สมัครรับเลือกตั้งผู้ว่าราชการกรุงเทพมหานคร ในปี พ.ศ. 2556 โดยไม่สังกัดพรรคการเมือง ได้หมายเลข 17 แม้จะไม่ได้รับเลือกตั้ง แต่ก็ได้คะแนนไปทั้งหมด 107,138 คะแนน เป็นลำดับที่ 4 จากผู้สมัครทั้งหมด 25 ราย ขณะหาเสียง สุหฤทได้ชื่อว่าเป็นขวัญใจของวัยรุ่น คนรุ่นใหม่ เนื่องจากใช้วิธีการหาเสียงแบบแหวกแนว คือ ไม่มีป้ายหาเสียงตามสถานที่สาธารณะ แต่ใช้วิธีหาเสียงในโซเชียลเน็ตเวิร์กเป็นหลัก
ผลงานเพลง

สุหฤท
ดิจิตัล พังก์ (2549)
เก (2553)
สุหฤท ลื่นขั้นเทพ (2554)
แหล่งข้อมูลอื่น

เว็บไซต์ทางการ
DJ Suharit Siamwalla ที่เฟซบุ๊ก
สมโภชน์ อาหุนัย

| สมโภชน์ อาหุนัย |
| --- | --- |
เกิด: 17 กรกฎาคม พ.ศ. 2510 (57 ปี)
สัญชาติ: ไทย
อาชีพ: นักธุรกิจ
สมโภชน์ อาหุนัย เกิดเมื่อวันที่ 17 กรกฎาคม พ.ศ. 2510  เป็นประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) จากข้อมูลนิตยสาร ฟอบส์ ฉบับประเทศไทย พ.ศ. 2565 สมโภชน์ติดอยู่ในรายชื่อมหาเศรษฐีที่รวยที่สุดในประเทศไทยอันดับที่ 6 โดยมีมูลค่าทรัพย์สิน 3.9 พันล้านดอลลาร์ หรือ 1.37 แสนล้านบาท
สมโภชน์ อาหุนัย เกิดในครอบครัวชนชั้นกลาง มีความสนใจด้านอิเล็กทรอนิกส์ตั้งแต่เด็ก เรียนระดับมัธยมศึกษาที่โรงเรียนเซนต์คาเบรียล ระดับอุดมศึกษาที่สาขาวิศวกรรมไฟฟ้าที่ คณะวิศวกรรมศาสตร์ จุฬาลงกรณ์มหาวิทยาลัย จากนั้นประมาณ พ.ศ. 2532 ศึกษาด้านธุรกิจจากมหาวิทยาลัยพิตต์สเบิร์ก นอกจากนั้นยังได้รับวิศวกรรมศาสตรดุษฎีบัณฑิตกิตติมศักดิ์ (วิศวกรรมพลังงานทดแทนและสิ่งแวดล้อม) มหาวิทยาลัยเทคโนโลยีราชมงคลอีสาน หลังเรียนจบทำงานเป็นฝ่ายขายที่บริษัทล็อกซเล่ย์  จากนั้นร่วมทุนกับเพื่อนเปิดบริษัท 2–3 บริษัท ทั้งบริษัทตกแต่งภายใน นำเข้าส่งออก หรือแม้แต่เอาผ้ามาขายที่สยามสแควร์
เมื่อเกิดวิกฤตต้มยำกุ้ง บริษัทที่ทำงานอยู่ถูกบังคับขายให้ต่างชาติ จึงรวบรวมเงินจำนวนหนึ่งแล้วเข้าซื้อบริษัทหลักทรัพย์ ปัจจุบันก็คือบริษัทหลักทรัพย์หยวนต้า รวมถึงได้ทำงานในบริษัทต่าง ๆ หลายบริษัท เช่น เป็นนักวิเคราะห์หลักทรัพย์ในบริษัทโบรกเกอร์ต่างชาติ, บงล. บุคคลัภย์ และ บล. นวธนกิจ ต่อมา พ.ศ. 2549 สมโภชน์ก่อตั้งบริษัทซันเทคปาล์มออยล์ จำกัด ขึ้นมา ด้วยทุนจดทะเบียนเริ่มแรก 50 ล้านบาท หลังจากนั้นเปลี่ยนชื่อเป็นบริษัท พลังงานบริสุทธิ์ จำกัดจดทะเบียนในตลาดหลักทรัพย์ MAI มาตั้งแต่ พ.ศ. 2556 และย้ายเข้ามาซื้อขายในตลาดหลักทรัพย์แห่งประเทศไทย (SET) ครั้งแรกเมื่อวันที่ 6 มกราคม พ.ศ. 2560
อัลบั้มรวมเพลง

อัลบั้มรวมเพลง คืออัลบั้มที่นำเพลงของศิลปินนั้นๆ หรือหลายๆศิลปิน อาจมีเพลงพิเศษที่ไม่เคยบันทึกลงอัลบั้มใดมารวมกันและออกจำหน่าย
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย
อาโอเอช วูเมนส์ เวิลด์ แชมเปียนชิป

อาโอเอช วูเมนส์ เวิลด์ แชมเปียนชิป (ROH Women's World Championship) เป็นแชมป์โลกมวยปล้ำอาชีพหญิงที่สร้างและส่งเสริมโดย Ring of Honor (ROH) สมาคมมวยปล้ำอาชีพแห่งสหรัฐอเมริกา ก่อตั้งเมื่อวันที่ 1 มกราคม 2020
แหล่งข้อมูลอื่น

ROH Women's World Championship at Cagematch.net
| ด ค กรายนามแชมป์โลกหญิง ROH |
| --- | --- |
 ร็อก-ซี  Deonna Purrazzo  Mercedes Martinez  อะธีนา (ปัจจุบัน)
หยาดเพชร

| "หยาดเพชร"> เพลงโดยชรินทร์ นันทนาคร |
| --- | --- |
วางจำหน่าย: พ.ศ. 2508
ผู้ประพันธ์เพลง: ชาลี อินทรวิจิตร (คำร้อง) สมาน กาญจนะผลิน (ทำนอง)
หยาดเพชร เป็นเพลงแนวลูกกรุง ขับร้องโดย ชรินทร์ นันทนาคร แต่งคำร้องโดย ชาลี อินทรวิจิตร และทำนองโดย สมาน กาญจนะผลิน เป็นเพลงประกอบภาพยนตร์เรื่อง เงิน เงิน เงิน (พ.ศ. 2508) ซึ่งเป็นภาพยนตร์ที่นำแสดงโดย มิตร ชัยบัญชา คู่กับเพชรา เชาวราษฎร์ มีดาราสมทบคือชรินทร์ นันทนาคร และสุมาลี ทองหล่อ เพลงนี้ในภาพยนตร์แสดงความอาลัยที่ต้องจากคู่นางรอง (สุมาลี)
ที่มาของเพลงนี้ ชาลี อินทรวิจิตร ผู้แต่งเล่าให้ฟังว่า
ชรินทร์ มันแอบชอบเพชรา เชาวราษฎร์ มาอ้อนวอนให้แต่งเพลงให้ดอกดิน (ชรินทร์ เป็นผู้จัดการด้านโฆษณาของดอกดิน) มีเพลง "ฝนแรก" เขารักเพชราก็พยายามเอาใจดอกดิน ผมต้องไปแต่งเพลงให้ทั้งที่มีหลายบริษัทใหญ่ เพลง "หยาดเพชร" ก็เหมือนกัน ชรินทร์ขอให้ผมแต่งประกอบหนัง เงิน เงิน เงิน พอถึงตอนชรินทร์ เข้าห้องอัด ผมเดินไปกระซิบข้างหูมันกำชับว่า ร้องให้ดีนะ ร้องแล้วคงรู้ว่าผมหมายถึงใคร
เพลง "หยาดเพชร" นั้นเป็นนามเพลงที่ได้รับการประทานจากพระเจ้าวรวงศ์เธอ พระองค์เจ้าอนุสรมงคลการ ให้ชาลี อินทรวิจิตร และสมาน กาญจนผลิน นำไปแต่ง
เพลงนี้มีการนำกลับมาขับร้องใหม่หลายครั้ง โดยในครั้งล่าสุดใช้ในเพลงประกอบ ภาพยนตร์โฆษณา ลิปสติก ไดมอนด์ นัมเบอร์ วัน ของมิสทีน ที่เป็นการปรากฏตัวของเพชรา เชาวราษฎร์ ในโฆษณาทางโทรทัศน์ครั้งแรกในรอบ 30 ปี ขับร้องโดยศุกลวัฒน์ คณารศ
นักร้องที่เคยขับร้องเพลงนี้

สุรสีห์ อิทธิกุล ประกอบภาพยนตร์เรื่อง เงิน เงิน เงิน (2526) อัลบั้ม เงิน เงิน เงิน โดย ศิลปิน บัตเตอร์ฟลาย
สุเทพ วงศ์กำแหง จากอัลบั้ม อภิมหาอมตะนิรันดร์กาล
ชรัมภ์ เทพชัย
ทรงสิทธิ์ รุ่งนพคุณศรี ประกอบละครเรื่อง เงิน เงิน เงิน (2540)
เกียรติกมล ล่าทา ประกอบละครเวที เงิน เงิน เงิน (2550) จากอัลบั้ม เพลงประกอบละครเวทีเอเอฟเดอะมิวสิเคิล ตอน เงิน เงิน เงิน
สุกฤษฎิ์ วิเศษแก้ว ประกอบละครเรื่อง พระจันทร์สีรุ้ง (2552)
ศรราม เทพพิทักษ์ ประกอบละครเรื่อง ปริศนา (2558)
นภัทร อินทร์ใจเอื้อ ประกอบละครเรื่อง ลูกกรุง (2562)
กิตติคุณ เชียรสงค์
ยุรนันท์ ภมรมนตรี
โอภาส ทศพร
ธงไชย แมคอินไตย์
อรวี สัจจานนท์
อุเทน พรหมมินทร์ จากอัลบั้ม กล่อมกรุง ชุดที่ 1 คิดถึง (2542)
ฝน ธนสุนทร จากอัลบั้ม ฝนฝากรัก ชุดพิเศษ (2549)
ศุกลวัฒน์ คณารศ ประกอบภาพยนตร์โฆษณามิสทีน
วิชญาณี เปียกลิ่น ประกอบซีรีส์ เรื่อง The Loyal Pin ปิ่นภักดิ์
ฯลฯ
อัลบั้มเพลงฮิต

อัลบั้มเพลงฮิต เป็นอัลบั้มที่รวมเพลงที่ประสบความสำเร็จของศิลปินหนึ่ง ๆ หรือหลายศิลปินไว้ในอัลบั้มเดียวกัน ศิลปินบางคนมีหลายอัลบั้มเพลงฮิต เช่น ควีน เป็นต้น บ้างนิยมเป็นอัลบั้มรวมเพลงหลังการแยกวง หรือนักร้องเปลี่ยนอาชีพอื่น
อัลบาโน อัลบานีส

อัลบาโน อัลบานีส (เกิดเมื่อวันที่ 20 ธันวาคม ค.ศ. 1921 ที่เมืองโพเร็ก ประเทศโครเอเชีย – เสียชีวิตเมื่อวันที่ 5 ธันวาคม ค.ศ. 2010) เป็นนักกระโดดข้ามและนักกระโดดสูงจากประเทศอิตาลี เคยเข้าร่วมการแข่งขันกรีฑายุโรปแชมป์เปี้ยนชิพส์ ในปี ค.ศ. 1950 แต่ได้อันดับที่ 4 และการแข่งขันระดับมหาวิทยาลัย ในปี ค.ศ. 1947 ปรากฎว่าได้เหรียญทอง
อาโอเอช เวิลด์ ซิกแมน แท็กทีม แชมเปียนชิป

อาโอเอช เวิลด์ ซิกแมน แท็กทีม แชมเปียนชิป (ROH World Six-Man Tag Team Championship) เป็นแชมป์มวยปล้ำอาชีพที่อยู่ภายใต้สมาคม Ring of Honor (ROH)
แหล่งข้อมูลอื่น

ROH Six Man Tag Team Title History at Cagematch.net
| ด ค กรายชื่อแชมป์โลกแท็กทีม 6 คน ROH |
| --- | --- |
2010s:  The Kingdom (Matt Taven, T. K. O'Ryan, and Vinny Marseglia)  Briscoes (Jay Briscoe and Mark Briscoe) and Bully Ray  Dalton Castle and The Boys  The Hung Bucks/The Elite (Adam Page, Matt Jackson and Nick Jackson)  SoCal Uncensored (Christopher Daniels, Frankie Kazarian, and Scorpio Sky)  Bullet Club/The Elite (Cody, Matt Jackson and Nick Jackson)  Villain Enterprises (Marty Scurll, Brody King, and PCO) 
2020s:  MexiSquad (Bandido, Flamita, and Rey Horus)  Shane Taylor Promotions (Shane Taylor, Moses, and Kaun)  The Righteous (Vincent, Bateman, and Dutch)  The Embassy (Brian Cage, Bishop Kaun, and Toa Liona)  Bullet Club Gold (Jay White, Austin Gunn and Colten Gunn)  Dustin Rhodes and The Von Erichs (Marshall and Ross Von Erich) (current)
สโมสรฟุตบอลพัทยา ยูไนเต็ด

สโมสรฟุตบอลพัทยา ยูไนเต็ด เป็นสโมสรฟุตบอลตัวแทนจากเมืองพัทยา จังหวัดชลบุรี โดยอาจหมายถึง
สโมสรฟุตบอลพัทยา ยูไนเต็ด (ก่อตั้ง พ.ศ. 2551) – สโมสรเดิมก่อนเปลี่ยนแปลงเป็น สโมสรฟุตบอลสมุทรปราการ ซิตี้ ใน พ.ศ. 2562
สโมสรฟุตบอลพัทยา ยูไนเต็ด (ก่อตั้ง พ.ศ. 2566) – สโมสรในไทยลีก 2 เปลี่ยนชื่อจาก สโมสรฟุตบอลพัทยา ดอลฟินส์ ยูไนเต็ด ใน พ.ศ. 2566
อนิจจัง

อนิจจัง (บาลี: อนิจฺจํ) แปลว่า ไม่เที่ยง ไม่ยั่งยืน ไม่มั่นคง ไม่แน่นอน หรือ ตั้งอยู่ในสภาวะเดิมได้ยาก โดยทั่วไปหมายถึง สังขารธรรม อันได้แก่ ขันธ์ 5 คำนี้จัดเป็นหนึ่งในชื่อเรียกที่เป็นคำไวพจน์ของขันธ์ซึ่งถูกใช้เป็นอย่างมากในพระไตรปิฎก จะมาคู่กับคำไวพจน์ของขันธ์อีก 2 คำ คือ ทุกขัง กับ อนัตตา นั่นเอง
อนิจจะ กับ อนิจจลักษณะ ไม่เหมือนกัน

อนิจจะ กับ อนิจจลักษณะ เป็นคนละอย่างกัน เพราะเป็น ลักขณวันตะ และ ลักขณะ ของกันและกัน ดังนี้
อนิจจัง (อนิจฺจํ) - หมายถึง ขันธ์ 5 ทั้งหมด เป็นปรมัตถ์ เป็นสภาวะธรรม มีอยู่จริง, คำว่า "อนิจจัง" เป็นคำไวพจน์ชื่อหนึ่งของขันธ์ 5
อนิจจลักษณะ (อนิจฺจตา, อนิจฺจลกฺขณํ) - หมายถึง เครื่องกำหนดขันธ์ 5 ทั้งหมดซึ่งเป็นตัวอนิจจัง
อนิจจลักษณะทำให้เราทราบได้ว่าขันธ์ 5 เป็นของไม่เที่ยง ไม่คงที่ ไม่ยั่งยืน ซึ่งได้แก่ อาการความเปลี่ยนแปลงไปของขันธ์ 5 เช่น อาการที่ขันธ์ 5 เคยเกิดขึ้นแล้วเสื่อมสิ้นไปเป็นขันธ์ 5 อันใหม่ อาการที่ขันธ์ 5 เคยมีขึ้นแล้วก็ไม่มีอีกครั้ง เป็นต้น
ในวิสุทธิมรรค ท่านได้ยกอนิจจลักษณะจากปฏิสัมภิทามรรคมาแสดงไว้ถึง 25 แบบ เรียกว่า โต 25 และในพระไตรปิฎกยังมีการแสดงอนิจจลักษณะไว้ในแบบอื่น ๆ อีกมากมาย แต่คัมภีร์ที่รวบรวมไว้เป็นเบื้องต้นเหมาะสำหรับเป็นคู่มือสำหรับปฏิบัติธรรมได้แก่ คัมภีร์ปฏิสัมภิทามรรค เพราะสามารถจะจำคำที่คนโบราณใช้กำหนดกันจากคัมภีร์นี้แล้วนำไปใช้ได้ทันที ดังที่ท่านแสดงไว้เป็นต้นว่า "จกฺขุ อหุตฺวา สมฺภูตํ หุตฺวา น ภวิสฺสตีติ ววตฺเถติ - นักปฏิบัติธรรมย่อมกำหนดว่า "จักขุปสาทที่ยังไม่เกิดก็เกิดมีขึ้น พอมีขึ้นแล้วต่อไปก็จะกลายเป็นไม่มีไปอีก" เป็นต้น (ให้เพ่งเล็งถึงลักษณะอาการที่เปลี่ยนไป จะเป็นการกำหนดอนิจจลักษณะ)
ดูเพิ่ม

ไตรลักษณ์
ทุกขัง
อนัตตา
สิงหาคม พ.ศ. 2546

ง
ง
-ชลล
27 สิงหาคม 2546

ดาวอังคารเข้าใกล้โลกมากที่สุดในรอบเกือบ 60,000 ปี
24 สิงหาคม 2546

ยานวอยเอเจอร์ 2 อยู่ห่างจากโลก 71 หน่วยดาราศาสตร์ และกำลังเคลื่อนห่างออกจากระบบสุริยะด้วยอัตราเร็ว 3.3 หน่วยดาราศาสตร์ต่อปี (ประมาณ 15 กิโลเมตร/วินาที) อีกประมาณ 40,000 ปี ยานวอยเอเจอร์ 2 จะเดินทางถึงระบบดาวเคราะห์อื่น
11 สิงหาคม 2546

องค์การนาโตรับหน้าที่บัญชาการกองกำลังรักษาสันติภาพในอัฟกานิสถาน นับเป็นปฏิบัติการนอกทวีปยุโรปครั้งแรกในรอบ 54 ปี
ริดวน อิซามุดดิน (ฮัมบาลี) หนึ่งในแกนนำขบวนการก่อการร้ายเจมาห์ อิสลามมิยาห์ (เจไอ) ถูกจับกุมได้ในจังหวัดพระนครศรีอยุธยาโดยความร่วมมือระหว่างตำรวจไทยกับซีไอเอ
10 สิงหาคม 2546

รีลมาดริด ลงแข่งขันนัดพิเศษกับ ทีมชาติไทย ที่สนามราชมังคลากีฬาสถาน ผลการแข่งขันทีมชาติไทยแพ้ไป 1-2 ประตู (ยูทิวบ์)
4 สิงหาคม 2546

4 สิงหาคม – ภราดร ศรีชาพันธุ์ นักเทนนิสอันดับ 1 ของทวีปเอเชีย ทำผลงานดีที่สุดในชีวิตด้วยการขึ้นเป็นมืออันดับ 9 ของโลก
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
ส่วนลงตัว

ในทางคณิตศาสตร์ ส่วนลงตัว (aliquot part หรือ aliquot) คือจำนวนเต็มบวกใดๆ ที่นำไปหารจำนวนเต็มบวกอีกจำนวนหนึ่งแล้วสามารถหารได้ลงตัว หรือเรียกได้ว่า "เป็นตัวหาร" เช่น 2 เป็นส่วนลงตัวของ 12 ผลบวกของส่วนลงตัวทั้งหมดของ n จะมีค่าเท่ากับ σ(n) ซึ่งหมายถึงฟังก์ชันตัวหาร (divisor function) ของ n คำว่า aliquot มาจากคำในภาษาละติน aliquoties แปลว่า หลายครั้ง
ในทางเคมี ส่วนลงตัวมักเป็นส่วนแบ่งปริมาณรวมของสารละลาย
ในทางเภสัชกรรม ส่วนลงตัวเป็นการอ้างถึงวิธีการวัดปริมาณส่วนผสมของยาภายใต้ความไวของเครื่องชั่ง (weighing scale) ตัวอย่างเช่น ใบสั่งยาระบุว่าต้องการส่วนผสมในปริมาณ 40 มิลลิกรัม ดังนั้นเราอาจชั่งส่วนผสมเพื่อปรุงยาในปริมาณ 120 มิลลิกรัม โดยที่ 40 เป็นส่วนลงตัวของ 120 แล้วปรุงยาในปริมาณสามเท่า จากนั้นจึงค่อยแบ่งตัวยาออกไปเป็นสามส่วน หนึ่งส่วนสำหรับใบสั่งยา และอีกสองส่วนสามารถเก็บไว้ในคลังได้ ซึ่งตัวยาจะเกิดความผิดพลาดในส่วนผสมน้อยกว่าการชั่งให้เป็น 40 มิลลิกรัมทันที
ส่วนไม่ลงตัว

ในทางตรงข้าม ส่วนไม่ลงตัว (aliquant part หรือ aliquant) หมายถึงจำนวนเต็มบวกที่นำไปหารอีกจำนวนหนึ่งไม่ลงตัว เช่น 7 เป็นส่วนไม่ลงตัวของ 16 เป็นต้น จำนวนเต็มบวกใดๆ ที่มีค่ามากกว่าครึ่งหนึ่งของจำนวนที่พิจารณาล้วนเป็นส่วนไม่ลงตัว ยกเว้นจำนวนที่เท่ากับจำนวนที่กำลังพิจารณานั้นเอง
ผลบวกส่วนลงตัว

ผลบวกส่วนลงตัว คือผลรวมทั้งหมดของจำนวนนับที่หารจำนวนใดจำนวนหนึ่งได้ลงตัว
ดูเพิ่ม

ลำดับส่วนลงตัว (aliquot sequence)
จำนวนเชิงมิตร (amicable number)
แหล่งข้อมูลอื่น

Aliquot Game at cut-the-knot
สม็อก (ตัวละคร)

| --- | --- |
ตัวละครใน เดอะลอร์ดออฟเดอะริงส์
สม็อก
 มังกรสม็อก จากภาพยนตร์เดอะฮอบบิท
ชื่อ: สม็อก
ฉายา: สม็อกมังกรทอง สม็อกผู้เรืองรอง
ตำแหน่ง: -
เผ่า: มังกร ไวเวิร์น
วัฒนธรรม: มังกร
เพศ: ชาย
ดินแดน: เขาโลนลี่
ช่วงชีวิต: ยุคที่สาม
อาวุธ: -
จากภาพยนตร์ของปีเตอร์ แจ็กสัน
นักแสดง: -
เสียงพากย์: -
สม็อก (Smaug) หรือ สเมาก์ (/smaʊɡ/) เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง เดอะฮอบบิท ได้ชื่อว่าเป็นมังกรตัวสุดท้ายของมิดเดิลเอิร์ธ มีสมญาอื่นว่า สม็อกมังกรทอง หรือ สม็อกผู้เรืองรอง มันสามารถพ่นไฟได้ จึงเชื่อว่าเป็นมังกรในตระกูลมังกรไฟ และสามารถบินได้
สม็อกบุกโจมตีอาณาจักรเอเรบอร์ในปี 2770 ของยุคที่สาม ทำให้คนแคระแห่งอาณาจักรเอเรบอร์ต้องหลบลี้หนีภัยไปอาศัยอยู่ในที่ต่างๆ มันครอบครองทรัพย์สมบัติในอาณาจักรแห่งนั้นอยู่นานกว่าสองร้อยปี และมักออกอาละวาดที่เมืองเอสการ็อธ เมืองเดล ซึ่งเป็นอาณาจักรมนุษย์ในแถบใกล้เคียงอยู่เสมอ
สม็อกอาศัยอยู่ในถ้ำซึ่งมันขนเอาทรัพย์สมบัติของเอเรบอร์มากองรวมกันแล้วนอนทับเอาไว้ ใต้ท้องของสม็อกจึงมีแต่เพชรนิลจินดาที่ฝังแน่นอยู่กับพุงของมัน แต่บิลโบ แบ๊กกิ้นส์ ที่ลอบเข้าไปในรังของมันเพื่อหาอาร์เคนสโตนและได้ค้นพบจุดอ่อนที่หน้าอกซ้าย ว่าไม่มีสิ่งใดปกคลุม เขานำเรื่องออกมาบอกคนแคระ แต่นกทรัชสอดแนมนำความกลับไปแจ้งแก่บาร์ด นักธนูแห่งเดล ทำให้เขาสามารถยิงธนูใส่จุดอ่อนนั้นเมื่อสม็อกบินมาอาละวาดทำลายเมืองเดลอีก ด้วยคิดว่าเมืองเดลให้ความช่วยเหลือแก่ศัตรูที่ลอบเข้าไปสอดแนมในรังของมัน สม็อกจึงเสียชีวิตด้วยน้ำมือของบาร์ด
ที่มา

แนวคิดในการประพันธ์ มังกร ของโทลคีน สอดคล้องกับตำนานปรัมปราหลายแห่งที่กล่าวถึงมังกรว่า เป็นสิ่งมีชีวิตที่ชอบสมบัติ และมักนอนอยู่บนกองสมบัติของตัว งานประพันธ์เก่าแก่ที่แสดงความข้อนี้คือ บทกวีแองโกล-แซกซอน เรื่อง "เบวูล์ฟ" ซึ่งโทลคีนเป็นศาสตราจารย์ทางด้านภาษาแองโกล-แซกซอน ในระหว่างช่วงปี ค.ศ. 1925-1945 มังกรในเรื่องเบวูล์ฟยังออกอาละวาดเนื่องจาก ถ้วยทองคำ ถูกขโมยไป เช่นเดียวกับอาร์เคนสโตนที่บิลโบขโมยออกมาในเรื่อง เดอะฮอบบิท
สัญลักษณ์แบ่งเลขฐานสิบ

สัญลักษณ์แบ่งเลขฐานสิบ คือสัญลักษณ์ที่ใช้แบ่งส่วนจำนวนเต็มออกจากเศษของจำนวนในเลขฐานสิบ เรียกอีกชื่อหนึ่งว่า จุดทศนิยม นิยมใช้มหัพภาค (.) เป็นตัวแบ่ง สำหรับมหัพภาคที่ปรากฏในเลขฐานอื่นจะไม่เรียกว่าจุดทศนิยม แต่เรียกว่า จุดฐาน (radix point)
สัญลักษณ์แบ่งเลขฐานสิบยังหมายถึง สัญลักษณ์ที่ใช้แบ่งตัวเลขจำนวนขนาดใหญ่ออกเป็นกลุ่มที่เรียกว่า สัญลักษณ์แบ่งหลักพัน หรือ เครื่องหมายคั่นหลักพัน นิยมใช้จุลภาค (,) เป็นตัวแบ่งที่ทุกๆ หลักพัน แต่ในบางประเทศอาจมีการสลับการใช้งานมหัพภาคกับจุลภาค หรือแบ่งตรงหลักอื่นที่ไม่ใช่หลักพัน
ประวัติ

ในช่วงยุคกลางก่อนที่จะมีการพิมพ์เกิดขึ้น การแยกส่วนจำนวนเต็มออกจากเศษ ทำโดยการเขียนบาร์ (¯) ไว้เหนือตัวเลขส่วนที่เป็นจำนวนเต็ม ซึ่งวิธีนี้เป็นการสืบทอดมาจากเลขฐานสิบที่ใช้ในการศึกษาคณิตศาสตร์แบบอินเดีย  การใช้งานอย่างเป็นปกตินี้สามารถย้อนไปได้ถึงนักคณิตศาสตร์ชาวอิหร่านชื่อ อัลคอวาริซมีย์ บิดาของพีชคณิต ในสมัยต่อมา มีการใช้ตัวแบ่งเป็นเส้นขีดตั้งสั้นๆ (ˌ) แบ่งที่จำนวนเศษและตามหลักต่างๆ และเมื่ออักขระนี้กลายไปเป็นตัวพิมพ์ พบว่าการใช้จุลภาคและมหัพภาคแทนนั้นสะดวกกว่า
ในประเทศฝรั่งเศส เนื่องจากมหัพภาคนั้นมีการใช้เพื่อเพิ่มความสามารถในการอ่านเลขโรมันอยู่แล้ว ดังนั้นจึงเลือกจุลภาคมาเป็นตัวแบ่งจำนวนเต็มกับเศษ และประเทศอื่นๆ หลายประเทศก็เลือกใช้จุลภาคแทนจุดทศนิยม  จนได้เป็นส่วนหนึ่งของมาตรฐาน ISO 31-0 อย่างไรก็ตาม ประเทศที่ใช้ภาษาอังกฤษเป็นหลักใช้จุลภาคเป็นตัวแบ่งตัวเลขทีละสามหลัก
ในสหรัฐอเมริกา มีการใช้มหัพภาคเป็นเครื่องหมายมาตรฐานสำหรับแทนจุดทศนิยม สำหรับในชาติต่างๆ ของจักรวรรดิอังกฤษ จุดที่อยู่ตรงกลางที่เรียกว่าอินเทอร์พังก์ (·) จะเป็นที่แนะนำให้ใช้ถ้าเทคโนโลยีสามารถกระทำได้ ถึงแม้ว่าจะสามารถใช้มหัพภาคแทนได้ก็ตาม  ข้อดีของการใช้อินเทอร์พังก์คือการลดความสับสนในประเทศที่ใช้มหัพภาคเป็นตัวแบ่งหลักพัน และสามารถเขียนให้แยกแยะได้ง่ายกว่ามหัพภาคซึ่งปรากฏที่ล่างบรรทัด แต่ถึงกระนั้น จุดที่อยู่ตรงกลางก็มีที่ใช้ในทางคณิตศาสตร์โดยปกติสำหรับแทนการคูณ ดังนั้นหน่วยเอสไอจึงไม่อนุมัติให้อินเทอร์พังก์เป็นจุดทศนิยม อย่างไรก็ตาม การใช้มหัพภาคแทนจุดทศนิยมก็ไม่ได้ถูกจำกัดเอาไว้ว่าห้ามใช้ในจักรวรรดิอังกฤษ อย่างนิตยสารเกี่ยวกับการบินของอังกฤษหลายเล่มได้เปลี่ยนไปใช้มหัพภาคเหมือนกับสหรัฐอเมริกาเมื่อช่วงปลายคริสต์ศตวรรษที่ 20
เมื่อประเทศแอฟริกาใต้นำระบบเมตริกเข้ามาใช้ ได้นำจุลภาคมาเป็นจุดทศนิยมด้วย สำหรับภาษาอินเทอร์ลิงกวาใช้จุลภาคเป็นเครื่องหมายแบ่งทศนิยม และใช้มหัพภาคเป็นตัวคั่นหลักพันแทน ตามที่ประกาศไว้ในไวยากรณ์ของภาษาเมื่อ ค.ศ. 1951  และภาษาเอสเปรันโตก็ใช้สัญลักษณ์อย่างเดียวกันกับภาษาอินเทอร์ลิงกวาอย่างเป็นทางการ
ประเทศในแถบตะวันออกกลางที่ใช้อักษรอาหรับ เลขอารบิกจะถูกใช้เพื่อเขียนจำนวน โดยมีอักขระอีกตัวหนึ่งชื่อว่า Momayyez (مميّ) มีลักษณะคล้ายเครื่องหมายทับ (/) เขียนแทนจุดทศนิยมเพื่อแบ่งจำนวนเต็มออกจากเศษ  และใช้จุลภาคหรือเว้นวรรคในการแบ่งจำนวนเต็มทุกๆ สามหลัก ซึ่งสิ่งเหล่านี้ไม่ใช่มาตรฐานของภาษา ส่วนในภาษาเปอร์เซีย Momayyez (٫) จะมีรูปร่างคล้ายกับจุลภาคที่ใช้ในข้อความธรรมดาอย่างมาก
สัญลักษณ์แบ่งที่ไม่ได้ใช้กับระบบเลขฐานสิบ อาจเรียกได้ว่าเป็น จุดฐาน (radix point)
ใน ค.ศ. 1958 เกิดข้อถกเถียงกันเรื่องการนำเสนอสัญลักษณ์แบ่งเลขฐานสิบที่ถูกต้อง ระหว่างแบบยุโรปและแบบอเมริกัน ที่ใช้ในการพัฒนาโปรแกรมภาษาโคบอล